Monna oa Ha Tšiu, o re mapolesa a re a khaohane le nyatsi ea mosali oa moholoan’ae. – moafrikafmradio: The Most Authoritative Radio Ever!
January 15, 2020 MoAfrika FM
Monna oa Ha Tšiu, o re mapolesa a re a khaohane le nyatsi ea mosali oa moholoan’ae.
Monna oa Ha Tšiu Ha ’Mamochela Tšiu, Maseru, o seboko ka mapolesa a Ha Thamae, a mo lefisitseng makholo a mabeli le mashome a mahlano a maloti, ka le reng ha a na tokelo ea ho kena-kenana le litaba tse etsahalang ha moholoane oa hae.
Tlali Letele, o re sena se latela hore a fihle ha moholoan’ae, Letele Letele, ea leng mosebetsing Afrika Boroa, eaba o fumana mohats’a moholoan’ae a ena le nyanyaula ka tlung, ba bothile, bosiung ba Labohlano le fetileng.
O re o ile a leka ho khalema nyanyaula eo, e ileng ea mo tlaleha mapoleseng a seng a boletsoe, oona a re a ee ho itlaleha, ’me ho fihleng ha hae, a mo bolella hore o lokela ho lefa likete tse peli le makholo a mararo tsa maloti, ka ho hlasela nyatsi ea mosali oa moholoane oa hae. Tlaleho ka ’Makearabetsoe Ncholo
Previous PostLe chaea le boella sekolong sa Seng, Semonkong, ka bosholuNext PostLetona la Machabeng le re ke nnete hore Lesotho le amohiloe tokelo likomiting tsa machaba